**JU NARODNA BIBLIOTEKA ,,NJEGOŠ” NIKŠIĆ**

**PROGRAM RADA JAVNE USTANOVE**

**NARODNA BIBLIOTEKA „NJEGOŠ” NIKŠIĆ**

**ZA 2022. GODINU**

**NIKŠIĆ, DECEMBAR 2021. GODINE**

**SADRŽAJ**

UVOD……………………………………………………………………………………3

ODJELJENJE ZA IZDAVAČKU, KULTURNO-OBRAZOVNU I INFORMATIVNU DJELATNOST .………………………………………………………………………....5

ODJELJENJE ZA ODRASLE……………………………………………………………………………….9

ODJELJENJE ZA DJECU…………………………………………………………………………………..12

ODJELJENJE ZA OBRADU BIBLIOTEČKOG MATERIJALA…………………………………………………………………………..15

FINANSIJSKI PLAN ZA 2022. GODINU…………………………………………………………………………………17

ZAKLJUČAK……………………………………………………………………………18

Na osnovu člana 24 stav 1 alineja 6 Statuta Javne ustanove Narodna biblioteka „Njegoš“ Nikšić, na koji je Skupština opštine dala saglasnost rješenjem broj: 01-030-75 od 27. aprila 2016. godine, v.d. direktorice Javne ustanove Narodna biblioteka „Njegoš“ Nikšić, p r e d l a ž e

***PROGRAM RADA***

***JAVNE USTANOVE NARODNA BIBLIOTEKA „NJEGOŠ“ NIKŠIĆ ZA 2022. GODINU***

**UVOD**

Program rada JU Narodne biblioteke ,,Njegoš” pisan je za 2022. godinu, ali sa pogledom u budućnost nikšićkog bibliotekarstva koje treba da bude dio evropskog i svjetskog bibliotekarstva kako bismo dostigli svoj maksimum na putu razvoja ne samo ustanove Biblioteke ,,Njegoš”, nego i na sveukupnom putu razvoja čiji će krajnji cilj biti Nikšić – kulturni centar. Stoga će ključni pojmovi ovog Programa biti obrazovanje, znanje i inovativnost, a rezultat njegove primjene opšta kulturna dobrobit.

Pod uticajem razvoja tehnologije narodne biblioteke su došle do novih pristupa učenju i poučavanju korisnika i zato će pred Bibliotekom ,,Njegoš” biti novi zadatak u kojem mora promišljati o drukčijoj i većoj ulozi biblioteke u obrazovanju, pa će se u vezi sa tim intenzivirati saradnja sa školama, fakultetima, institutima, fondacijama i drugim bibliotekama (Nacionalnom, Univerzitetskom i narodnim bibliotekama u zemlji i inostranstvu).

Program rada Narodne biblioteke ,,Njegoš” za 2022. godinu temelji se na ciljevima kulture, obrazovanja i nauke i na ulozi biblioteke koja efikasnim rukovođenjem i razvojem promoviše osnovne vrijednosti akademske zajednice: znanje, kvalitet, etiku i intelektualne slobode.

Ovakav Program predstavlja različite segmente bibliotečkog poslovanja, ali i informiše javnost o djelovanju biblioteke kao kulturno-obrazovne ustanove koja jača poziciju bibliotekara u društvu i promoviše kulturu kao temelj društvene zajednice.

Program obuhvata rad po odjeljenjima (Izdavačka, kulturno-obrazovna i informativna djelatnost, Odjeljenje za obradu knjiga, Odjeljenje za odrasle, Odjeljenje za djecu i Služba za zajedničke poslove – finansijski plan za 2022. godinu), a rad svih odjeljenja Biblioteke ,,Njegoš” zasniva se na:

* Temeljnim vrijednostima;
* Pristupu i očuvanju bibliotečkog fonda u odgovarajućim uslovima do rekonstrukcije upravne zgrade;
* Izgradnji bibliotečkog fonda biblioteke koja će se temeljiti na kontinuiranoj reviziji i nabavci;
* Promociji čitanja, znanja i korišćenja bibliotečkih usluga;
* Unapređenju i razvoju bibliotečkog fonda i bibliotečkih usluga;
* Razvoju bibliotečkog osoblja u skladu sa potrebama biblioteke za 21. vijek (permanentno obrazovanje kadra, jasna politika stručnog usavršavanja i obrazovanja kadrova);
* Unapređenju izdavačke, kulturno-informativne i medijske djelatnosti;
* Projektima – inovativni, kreativni, nacionalni, regionalni;

Ciljevi Programa usklađeni su sa dugoročnim ciljevima plana razvoja i kao takvi usmjereni su na promjenu shvatanja važnosti narodnih biblioteka u izgradnji društva znanja, ali i promjenu shvatanja pozicije biblioteka u akademskoj zajednici i u široj javnosti. Osnovni zadatak biblioteke jeste da odgovori na informacijski zahtjev korisnika kao servis koji treba da bude na usluzi svim građanima kojima je potrebno znanje, obrazovanje i kulturno uzdizanje.

**KULTURNO – OBRAZOVNA, INFORMATIVNA I IZDAVAČKA DJELATNOST NARODNE BIBLIOTEKE ,,NJEGOŠ“ NIKŠIĆ**

Sadržajno ˗ programski koncept Kulturno ˗ obrazovne, informativne i izdavačke djelatnosti će se i u 2022. godini reflekovati kroz kontinuirani rad na održavanju, organizaciji i unapređenju kulturnih dešavanja, koji osim lokalnog imaju i nacionalni karakter. Registar esencijalija Kulturno ˗ obrazovne, informativne i izdavačke djelatnosti ove ustanove podrazumijeva istoriografiju, publicistiku, memoarsku literaturu, poeziju, beletristiku, fototipije i reprint aktuelnih izdanja. Edicije izdavačke djelatnosti ,,Kulturno nasljeđe“ i ,,Poesis“ su prepoznate po profiliranom izboru naslova, te profesionalnom aktivitetu kojim doprinose širenju čitalačke publike, afirmaciji pisane riječi, te istraživanju i čuvanju od zaborava rukopisne i stare štampane građe i njihovih fragmenata. Jedan od identifikata JU Narodna biblioteka ,,Njegoš“ Nikšić, Kulturno ˗ obrazovna, informativna i izdavačka djelatnost, će i u predstojećoj godini inicirati i realizovati heterogen modul značajnih manifestacija. Svi poslovi Kulturno ˗ obrazovne, informativne i izdavačke djelatnosti će se obavljati u sklopu redovnih aktivnosti JU Narodna biblioteka ,,Njegoš” i uz korištenje njenih kadrovskih i materijalnih potencijala.

Kuturno ˗ obrazovna i informativna djelatnost u okviru izdavaštva Biblioteke bazirana je na širenju kulturne, stručne i naučne misli i svoj program u 2022. godini temelji na:

* pripremanju i izdavanju publikacija umjetničkog, stručnog i naučnog karaktera;
* promociji publikacija izdatih u Biblioteci;
* organizovanju književnih smotri;
* organizovanju književnih manifestacija, književnih večeri, stručnih predavanja, tribina;
* organizovanju tematskih i prigodnih izložbi;
* organizovanju posebnih programa povodom obilježavanja značajnih međunarodnih datuma;
* organizovanju programa povodom obilježavanja značajnih godišnjica, jubileja i omaža;
* organizovanju promocija filmova uz primarnu relaciju književnosti i filma;
* promovisanju mladih i talentovanih autora čije stvaralaštvo ispunja vrijednosne kriterijume;
* promovisanju literature sa fokusom na zavičajnu, istorijsku, kulturnu i naučnu prošlost;
* osmišljavanju brojnih bibliotečkih akcija;
* saradnju sa drugim kulturno ˗ obrazovnim institucijama, državnim organima i nevladinim sektorom;
* saradnju sa medijskim kućama, internet portalima,
* radu na projektima;
* otvaranju *Kluba mladih literata;*
* štampanju časopisa.

Programski koncept JU Narodna biblioteka ,,Njegoš“ Nikšić obilježiće niz afirmativnih manifestacija među kojima prednjače dvije već pokrenute značajne manifestacije na kojoj se prezentuju značajni radovi i saopštenja o aktuelnim fenomenima iz književnosti, te okupljaju kulturni poslenici iz Crne Gore i regiona: Jesenji sajam knjiga ,,Anderva book“ i ,,Književni sureti“. Iako je pandemija virusa Covid-19, uzrokovala složenu zdravstvenu i ekonomsku situaciju u zemlji, organizacija najveće svjetske izdavačke i književne smotre poput Sajma knjiga ,,Anderva book“ koji je realizovan u septembru, predstavlja zahtjevan projekat, ali i profesionalno˗stvaralački identitet ove institucije koji ćemo potencirati i aktuelizovati i u narednoj godini. Manifestacija ,,Nikšićki književni sureti“ će nastaviti započetu tradiciju, te primarni cilj popularisanja nacionalne i regionalne književnosti i podsticanje stvaralaštva mladih pjesnika. Obje manifestacije će umnogome doprinijeti internacionalizaciji rada Ustanove.

Namjera je pokrenuti još jednu prestižnu književnu manifestaciju internacionalnog karaktera koja će nas podsjetiti na univerzalnu vrijednost literature i značaj stvaralaštva, te okupiti značajne haznadare pisane riječi kada će se ujedno utemeljiti i nagrada posvećena velikanu crnogorske književnosti.

Osobenu pažnju ćemo posvetiti afirmaciji rada mladih stvaralaca i proučavalaca književnosti sa prostora Opštine Nikšić koja svjedoči o polifoničnosti talenta mladih pregalnika da svoja postignuća prezentuju široj javnosti.

Iniciraće se rad u *Klubu mladih literata*, koji je namijenjen osnovnoškolcima, što takođe predstavlja novinu u radu Biblioteke, sa željom da zajedničkom saradnjom kreiramo novu vrijednost i objavimo radove u novom bibliotečkom časopisu.

Raritet u programskom konceptu predstaviće i značajne bibliotečke akcije ,,Blind date with a book” i ,,Slikam i čitam”, te nedjelja koja je posvećena ženskom pismu i položaju žena u domenu kulture koju ćemo realizovati u prvoj nedjelji marta. Ostvarićemo intenzivnu saradnju sa srodnim institucijama kulture, institucijama vaspitno ˗ obrazovnog karaktera uz logističku i stručnu podršku Osnivača, te civilnim sektorom i sa NVO ,,Društvo prijatelja Biblioteke Njegoš ˗ Nikšić“ čiji je primarni cilj unapređenje rada Biblioteke kroz segmente oplemenjivanja bibliotečkog fonda, rad na zajedničkim projektima, te kooperacija na promociji brojnih književnih večeri i organizaciji tribina.

Nastaviće se rad i u pogledu međubibliotečke saradnje, naročito kada je riječ o Nacionalnoj biblioteci ,,Đurđe Crnojević“. Sprovešćemo brojne aktivnosti u pravcu podizanja nivoa informisanosti i znanja u društvu sa ciljem boljeg razumijevanja i širenja misije pisane riječi kroz seminare i obuke. U skladu sa opštim odredbama, te promocijama publikacija ostvarićemo učinkovitu i kontinuiranu saradnju sa značajnim medijskim kućama, pisanim i elektronskim medijima, a naročito sa RTNK, RTCG, „Novinama Nikšića“, Nezavisnim dnevnikom i televizijom „Vijesti“, dnevnim listovima „Dan“ i „Pobjeda“, ali i internet portalima „Vijesti“, „Mladi Nikšića“, „RTNK“, „Onogošt.me“, portalom Montenegrina, te Culture corner.

Planiramo unaprijediti rad na sajtu Biblioteke i na zvaničnoj fejsbuk stranici Biblioteke, koji će pružiti korisne informacije, objašnjenja i izvještaje. Imajući u vidu da knjižare imaju veliki društveni značaj, kao svojevrsni centri zbivanja, te mjesta gdje možemo upoznati zagovornike pisane riječi, Izdavačka djelatnost nastavlja saradnju sa izdavačkom kućom Laguna pa će se i 2022. godine realizovati tradicionalna manifestacija čime će se ova Ustanova pridružiti velikim evropskim gradovima u realizaciji manifestacije: ,,Noć knjige“**.**

U konačnom, na veoma kvalitetan način realizovaće se brojne programske aktivnosti kao i niz vanprogramskih aktivnosti iz domena Izdavačke djelatnosti naše Ustanove i pored alarmantne i složene epidemiološke situacije u Crnoj Gori i širenja infekcije uzrokovane koronavirusom. Kulturno ˗ obrazovna, informativna i izdavačka djelatnost kao odjeljenje JU Narodne biblioteke ,,Njegoš“ Nikšić koje promoviše pisano, naučno i kulturno nasljeđe će u svim aspektima stvoriti ambijent za kontinuirani razvoj i promociju odabranih naslova književnosti svih epoha, te žanrova, publikacija iz teorije i istorije književnosti, te domena filozofije, sociologije, leksikografije, istoriografije i slično.

**ODJELJENJE ZA ODRASLE NARODNE BIBLIOTEKE „NJEGOŠ“**

Misija Odjeljenja za odrasle JU Narodna biblioteke ,,Njegoš” u 2022. godini biće pružanje najkvalitetnije bibliotečke usluge, te povećanje nivoa znanja i istraživačkih sposobnosti korisnika sprovođenjem efikasnih programa informacijske pismenosti. Biblioteka mora da ide u korak sa vremenom i da zadovoljava informacijske i kulturne potrebe korisnika, ali i njihove potrebe za zabavom i razonodom, stoga se mora postaviti u odnosu na interese i mogućnosti svojih korisnika i svoj rad organizovati tako da učenje, čitanje, opismenjavanje, samoobrazovanje, razvoj komunikacijskih vještina i dr. bude u isto vrijeme i korisno, i kvalitetno, i zabavno.

Bibliotečka djelatnost u okviru Odjeljenja za odrasle bazirana je na širenju obrazovne, stručne i naučne misli i svoj program u 2022. godini temelji na:

* promociji čitanja;
* promociji obrazovanja i samoobrazovanja korisnika;
* osiguravanju širokog izbora građe;
* čuvanju i bogaćenju knjižnog fonda;
* uspostavljanju saradnje sa fakultetima i drugim bibliotekama;
* razvijanju vještina korišćenja štampane i elektronske građe;
* povećanju broja članova;
* grupnim posjetama pozajmnom odjeljenju;
* stručnom usavršavanju bibliotekara i knjižničara;
* saradnji sa školama, fakultetima i drugim pozajmnim odjeljenjima;
* organizaciji različitih akcija koje imaju za cilj promociju čitanja, povećanje broja članova i širenje svijesti o važnosti bibliotečke djelatnosti.

Narodne biblioteke su dio temeljne politike razvoja kulture u Crnoj Gori te kao takve moraju se oslanjati na ono što je širi strateški plan razvoja i dati svoj doprinos na tom putu. Obradno odjeljenje Biblioteke ,,Njegoš” će stoga svoj rad vezati za motivaciju i podupiranje korisnika u doprinosu jačanja obrazovanja, u naučnim istraživanjima kroz inovativne usluge i kvalitetno izgrađene fondove, kao i kroz promociju čitanja koja će biti osnov svakog drugog djelovanja.

Cilj kampanje čitanja je promocija čitanja i pisanja (naročito među mladima) kao vještina koje su neophodne u komunikaciji, a biblioteka kao ustanova čija je djelatnost prvenstveno vezana sa svijet knjige, za pružanje informacija i razvoj znanja je prva koja treba da da svoj doprinos u zajednici kada su u pitanju obrazovanje, nauka i kultura. Danas kada se govori o važnosti medijske pismenosti neophodno je govoriti o preduslovu pismenosti uopšte kako bi ljudi bili spremni za moderni svijet u kojem je znanje jednako brzini dolaženja do prave i tačne informacije.

Posebno je važno kampanju čitanja sprovesti među kategorijama srednjoškolaca i studenata jer, svaki učenik od najranije dobi bi trebalo da posjećuje lokalnu biblioteku, u njoj boravi i stiče vještine neophodne za snalaženje u svijetu znanja, ali i da stiče vještine koje se tiču čitanja, pisanja, govorenja, komunikacije sa drugima, nastupa i sl, uz njegovanje vrijednosti kao što su drugarstvo, timski rad, ljubav prema knjizi itd.

Osiguravanjem širokog izbora građe i aktivnosti biblioteke pružaju korisnicima mogućnost da osjete radost čitanja i uzbuđenje otkrivanja znanja, stoga korisnike treba podučavati kako da iskoriste mogućnosti koje im pruža biblioteka i kako da razviju vještinu korišćenja štampane i elektronske građe.

Nabavka bibliotečke građe za Biblioteku vršiće se planski i u skladu sa potrebama korisnika i procijenjenim potrebama korisnika od strane bibliotekara. To podrazumijeva formiranje posebne komisije koja će biti sastavljena od bibliotekara i stručnih konsultanata koji će praviti spiskove potrebnih knjiga, a u skladu sa detaljno izvršenim istraživanjem i planskim dokumentom Biblioteke. Nabavka novih knjiga će se vršiti kroz kupovinu i nabavku putem donacija.

Odjeljenje za odrasle će napraviti konekciju sa šefovima odsjeka Filološkog i Filozofskog fakulteta, kao i sa bibliotekarima njihove biblioteke, ali i sa nastavnim osobljem u srednjim školama i školskim bibliotekama kako bi se napravio spisak potrebne stručne literature koja bi bila dostupna, učenicima, profesorima, studentima osnovnih i postdiplomskih studija, a što će povećati broj korisnika. U skladu sa svim tim cilj rada u 2022. godini je i povećanje broja članova, što će biti dovoljan pokazatelj kulturno-obrazovnog interesa koji Biblioteka zastupa u Nikšiću.

Budući da postoje najave da će prostor Odjeljenja za odrasle biti proširen i da će biti otvorena čitaonica, stvoriće se preduslovi da se proširi redovan rad sa korisnicima, a što će doprinijeti znatnom interesovanju za bibliotečke usluge, te evidentnom porastu učlanjenja u odnosu na uporedne periode iz prethodnih godina.

U narednoj godini Odjeljenje za odrasle će pažljivo pratiti i organizovati edukaciju i stručno usavršavanje, jer bibliotekar 21. vijeka mora imati: kompetencije koje mu omogućavaju nesmetanu komunikaciju na maternjem i stranim jezicima; sposobnost učenja, tehnološke i digitalne kompetencije, socijalne i građanske kompetencije, inovativnost i kulturološku osviješćenost.

**ODJELJENJE ZA DJECU NARODNE BIBLIOTEKE ,,NJEGOŠ“**

Planirane aktivnosti Dječije biblioteke za 2022. godinu biće usmjerene na što kvalitetnije ostvarivanje kulturnih i obrazovnih potreba djece predškolskog i osnovnoškolskog uzrasta s teritorije opštine Nikšić. Plan širenja kulture predviđa učešće, saradnju, obostranu komunikaciju, usklađivanje kulturnih potreba djeteta sa svim predškolskim i osnovnoškolskim ustanovama i njihovim uposlenim kadrom zaduženim za edukaciju i vaspitanje.

U tom pogledu, shodno nastavnom planu i programu pomenutih obrazovnih ustanova, zadaci i obaveze biblotekara biće:

* organizacija i implementacija „Kreativne knjigoteke“, radionice koja bi na zanimljiv i djeci prijemčiv način približila interpretaciju određene knjige bez obzira na književni rod i vrstu;
* u okviru „Kreativne knjigoteke“ od januara 2022. godine Dječija biblioteka bi ugostila od jednog/e do dva/ije pjesnika/inje ili prozna stvaraoca iz Crne Gore, a ako bude uslova i iz regiona, kako bismo svi skupa uticali na podizanje svijesti o važnosti knjige i žive riječi koje su u eri tehnološke ekspanzije postale potisnute virtuelnim i prepričanim sadržajima;
* djelatnosti radionice bi obuhvatale i humanu/humanitarnu aktivnost ispoljenu kroz prikupljanje i poklanjanje knjiga biblioteci, kao i edukativnog materijala namjenjenog djeci s poteškoćama u razvoju. Grupa humanitaraca bi s bibliotekarom i direktoricom prikupljeni edukativni materijal poklonili Centru za djecu s posebnim potrebama, uz ugodno osmišljen program oblikovan recitacijama i muzičkim numerama malih-humanitaraca;
* U toku 2022. godine planirano je aktiviranje “Kluba malih-velikih pisaca” književne radionice koja će biti namijenjena učenicima svih razreda osnovne škole. Klub je zamišljen kao mjesto unutar kojeg će uz adekvatan metodološki pristup stručno i osposobljeno osoblje biblioteke pomagati, podsticati i upućivati djecu da stvaraju sopstvena književna ostvarenja izražena kroz kraća prozna, lirska i dramska djela čija će različita tematika postati predmet analize kroz mnogobrojne konceptualne performanse. Klub malih-velikih pisaca će postati sudionik kreativnih radova komponovanih kroz prozni i poetski diskurs učenika. Sve radove koji budu finalni proizvod nastao na putu malih-velikih stvaraoca iskoristićemo kao sadržaj za ,,Dječiju knjigu 2022” (radni naslov) koju ćemo objaviti u okviru naše Izdavačke djelatnosti.
* Još jedna planirana aktivnost Dječije biblioteke je i izrada web stranice preko koje bi se korisnici mogli informisati o traženim podacima i pitanjima vezanim za predviđene bibliotečke aktivnosti.
* Ovakav vid aktivnosti u Dječijoj biblioteci olakšao bi potragu za knjigom ili informacijom koja je potrebna našim korisnicima, a navedena komunikaciona strategija imala bi i svoje ciljeve. Ciljevi web promocije Dječije biblioteke mogu biti: strateški, opšti, posebni, pojedinačni. Kada je u pitanju strateški cilj promocije rada Dječije biblioteke, možemo reći da je to njeno društveno pozicioniranje kao mjesta od značaja za obrazovanje, vaspitanje i kulturu u široj lokalnoj zajednci. Opšti cilj bi bio postizanje primarnog i sekundarnog pozitivnog publiciteta. Kao posebne ciljeve možemo da navedemo skretanje pažnje na rad biblioteke i njene mogućnosti, buđenje interesa kod njenih korisnika za različitim kreativnim podsticajima i njihovo realizovanje, širenje plemenitih duhovnih vidika, akcentovanje empatije kao izvornog dobra čovječanstva itd.
* U okviru Plana rada za 2022. godinu neizostavno je navesti i planirane kulturno-obrazovne aktivnosti vezane za obilježavanje značajnih datuma kao što su:
* 21. februar - Međunarodni dan maternjeg jezika;
* 20. mart - Svjetski dan poezije;
* 2. april - Međunarodni dan dječije književnosti;
* 23. april - Svjetski dan knjige i zaštite autosrkih prava;
* 9. maj - Dan Evrope;
* 26. septembar - Evropski dan jezika;
* 20. novembar - Međunarodni dan djeteta;
* Promocija najnovijih izdanja iz oblasti dječije književnosti
* organizovaćemo gostovanje eminentnih književnih stvaralaca iz zemlje i okruženja koji su svoj umjetnički nerv usmjerili i posvetili našoj najmlađoj populaciji. U tom pravcu pomenućemo gostovanje Velisavke Seke Metđonaj, Gorana Popovića, Blage Žurić, Gorana Radojičića, Andrijane Nikolić, Todeta Nikoletića, Rajka Joličića, Slobodana Vukanovića i drugih eminentnih dječijih pjesnika i književnika.
* Kampanja ,,Čitanje mi daje moć”
* *Dijete koje čita postaje čovjek koji misli.* Cilj kampanje je promocija čitanja i pisanja među djecom kao vještina koje su neophodne u komunikaciji, a biblioteka kao ustanova čija je djelatnost prvenstveno vezana sa svijet knjige, za pružanje informacija i razvoj znanja je prva koja treba da da svoj doprinos u zajednici kada je u pitanju dijete i njegova prava zagarantovana Konvencijom o pravima djeteta Ujedinjenih naroda: pravo da u potpunosti razvije svoje potencijale, pravo na slobodan i besplatan pristup informacijama, građi i programima, pod jednakim uslovima za sve i dr.

**ODJELJENJE ZA OBRADU KNJIGA NARODNE BIBLIOTEKE ,,NJEGOŠ”**

Odeljenje obrade i periodike radi obradu bibliotečkog materijala u sistemu COBISS3, što podrazumeva izgradnju sistema uzajamne katalogizacije sa centralnim elektronskim katalogom i mrežom. Naš cilj je da korisnik Biblioteke u potpunosti bude online informisan o postojećem stanju u knjižnom fondu naše Biblioteke i zadovoljan našom uslugom, pa će to biti osnovni preduslov rada u 2022. godini.

Formalna obrada, odnosno katalogizacija odnosi se na tri vrste kataloga u okviru lisnog kataloga – autorski, stručni, predmetni – danas sadržanog u elektronskom katalogu. Svi programi, u kojima se obavlja elektronska obrada, zasnivaju se na Unimarc formatu. Ova, i njima slična pitanja, reguliše Pravilnik o inventarisanju, obradi, reviziji i otpisu bibliotečko-informacione građe i izvora, kao i o vođenju evidencije o bibliotečko-informacionoj građi i izvorima  iz 2013. godine.

Odeljenje za obradu bibliotečkog materijala u 2022. godini će:

* Uvesti potreban standard nedjeljne elektronske i fizičke obradom svih monografskih publikacija koje stižu putem kupovine i poklona;

Izgradnja fonda Narodne biblioteke ,,Njegoš” u narednoj godini biće usklađena s bibliotečkom politikom i usmjerena na korisnike. U prvom redu, fond Biblioteke mora u cjelosti zadovoljiti potrebe svih kategorija korisnika, zbog čega će se nabavka bibliotečke građe za Biblioteku vršiti planski i u skladu sa potrebama korisnika i procijenjenim potrebama korisnika od strane bibliotekara iz pozajmnih odjeljenja. Izgradnja fonda obuhvata:

* potrebe korisnika (na osnovu sprovedenih istraživanja),
* selekciju i/ili odabir građe
* postupak nabavke,
* pročišćavanje fonda i procjenu vrijednosti fonda.

Narodna biblioteka ,,Njegoš” izradiće pojedinačan dokument kojim se opisuje način nabavke građe i izgradnja fonda knjiga, a u skladu sa gore navedenim principima. To podrazumijeva formiranje posebne komisije koja će biti sastavljena od bibliotekara i stručnih konsultanata iz Odjeljenja za obradu, koji će praviti spiskove potrebnih knjiga, a u skladu sa detaljno izvršenim istraživanjem.

* Pored knjige inventara voditi i spiskove poklonjenih knjiga i spiskove kupljenih knjiga kako bi se izbjeglo gomilanje istih knjiga;
* Unaprijediti brzinu unošenja podataka u COBISS obezbjeđivanjem još dva COBISS priključka;
* Permanentno pratiti i organizovati stručno usavršavanje bibliotekara katalogizatora i knjižničara u obradi;
* Bibliotečko osoblje treba kontinuirano da radi na usavršavanju vještina i kompetencija kroz različite vrste formalnih i neformalnih edukacija. Program rada za iduću godinu podrazumijeva i osposobljavanje još najmanje tri radnika koja imaju bibliotečki ispit da se u Nacionalnoj biblioteci osposobe za rad u COBBIS-u, a da se oni koji imaju licencu za rad u COBISS-u dodatno usavrše.
* Obezbijediti veći magacinski prostor kako bi u posebnim prostorijama izdvojili Zavičajni fond, Legate i knjige na stranim jezicima. U COBISS –sistem planiramo uvođenje knjižnog fonda iz Zavičajne zbirke i formiranje azbučnog kataloga. Katalog je potreban korisnicima ovog fonda da bi se na što lakši način koristila književna građa iz ovog fonda.
* U saradnji sa kolegama iz Odjeljenja za odrasle uspostaviti saradnju sa rukovodiocima Odsjeka na Filološkom i Filozofskom fakultetu u Nikšiću i sa njima napraviti spisak stručne literature koja je potrebna studentima i omogućiti im kvalitetnije stručno usavršavanje.
* Obilaziti sve lokalne-školske biblioteke, pružati pomoć u sređivanju knjižnog fonda.
* Formirati komisiju koja će se baviti spiskom mogućih poklona drugim bibliotekama na osnovu izvještaja rukovodioca o obradi bibliotečkog materijala koji je višak;
* Poslati izvještaj Nacionalnoj biblioteci ,,Đurađ Crnojević” sa popunjenim matičnim kartonima lokalnih - školskih biblioteka.

Svi planovi rada za 2022. godinu su u skladu sa osnovnom djelatnošću Biblioteke kako bi ona što bolje zadovoljila kulturne potrebe svih građana, kao i unaprijedila svoj stručni rad i tako uticala na razvoj obrazovanja, kulture, nauke i ostalih djelatnosti.

**FINANSIJSKI PLAN ZA 2022. GODINU**

PRIHODI

|  |  |
| --- | --- |
| STAVKA | IZNOS |
| Budžet Opštine Nikšić | 421.700,00 |
| Sopstveni prihodi (članarina) | 3.000,00 |
| Sponzori i donacije | 5.000,00 |
| **Ukupno:** | **429.700,00 €** |

RASHODI

|  |  |
| --- | --- |
| STAVKA | IZNOS |
| 1. Bruto zarade, dopr. posl. i ostala lična primanja | **352.000.00** |
| 2. Komunalne usluge | 16.000,00 |
| 3. Programske aktivnosti | 25.000,00 |
| 4. Nadoknade članovima Savjeta | 5.200,00 |
| 5. Obaveze iz prethodnog perioda | 31.500,00 |
| **Ukupno:** | **429.700,00 €** |

Napomena: zarada za decembar 2021. godine u iznosu od 30.500,00 eura i komunalne usluge za decembar u iznosu od 1.000.00 eura planirani su na poziciji 463 (otplata obaveza iz prethodnog perioda) kod Sekretarijata za finansije, razvoj i preduzetništvo, tako da ukupni transfer iznosi 421.700,00 eura.

**ZAKLJUČAK**

Narodne biblioteke su dio temeljne politike razvoja kulture u Crnoj Gori te kao takve moraju se oslanjati na ono što je širi strateški plan razvoja i dati svoj doprinos na tom putu. Narodna biblioteka ,,Njegoš” će svoju viziju vezati za motivaciju i podupiranje korisnika u doprinosu kulturnom sadržaju, u naučnim istraživanjima kroz inovativne usluge i kvalitetno izgrađene fondove, kao i kroz kampanju čitanja koja će biti osnov svakog drugog djelovanja.

S obzirom na tešku i neizvjesnu epidemiološku situaciju svi planovi za 2022. godinu su uslovljeni zdravstvenom situacijom u zemlji i mjerama Ministarstva zdravlja, kao i preporukama Instituta za javno zdravlje. To znači da su planovi vezani za organizaciju i projekte pravljeni sa pretpostavkom o povoljnoj epidemiološkoj situaciji koja podrazumijeva normalno prisustvo i dolazak korisnika u Biblioteku. S druge strane, svaka mogućnost onlajn programa i organizacije rada u skladu sa eventualno oštrijim mjerama će se iskoristiti u procentu u kojem je to moguće.

Temeljne vrijednosti JU Narodna biblioteka ,,Njegoš” su: POSVEĆENOST kvalitetnoj usluzi koja zadovoljava potrebe korisnika, KREATIVNOST u prostoru za cjeloživotno učenje i podsticanje kreativnosti i inovativnosti, JEDNAKOST PRISTUPA svakom korisniku, bez obzira na pol, životnu dob, stepen obrazovanja itd, uz poseban osvrt na kategorije lica sa invaliditetom kojima se treba obezbijediti lak pristup i stručna usluga, PROMOCIJA SLOBODE I OTVORENOG PRISTUPA ZNANJU kao preduslov razvoja kritičkog mišljenja korisnika i njihovog usavršavanja u procesu snalaženja u svijetu znanja i informacija, INTEGRITET I ETIKA u znaku posvećenosti profesionalnom integritetu i etičkim principima.

Svaka od ovih temeljnih vrijednosti u osnovi je organizacije rada u Biblioteci koja mora brinuti o opštim interesima svakog građanina koji može i ne mora biti korisnik Biblioteke, ali koji će osjetiti brigu o kulturi na konkretnim primjerima u praksi – i 2022. godine, ali i svake naredne.

**V. D. DIREKTORICE**

**Mr Bojana Obradović**